**PRIVOLA ZA OBRADU OSOBNIH PODATAKA**

**Uvod**

S obzirom na to da društvo Ericsson Nikola Tesla d.d. (dalje u tekstu. „**ETK**“) ima namjeru provesti testiranje studenata u sklopu selekcijskog postupka za Ljetnu radionicu.

S obzirom na to da je zbog selekcijskog postupka za Ljetnu radionicu potrebno, između ostalog, sakupiti određene osobne podatke studenata.

S obzirom na to da ETK primjenjuje visoke sigurnosne standarde čuvanja informacija povjerljivim, između ostalog i temeljem posjedovanja certifikata ISO 27001, međunarodnog standarda upravljanja informacijskom sigurnošću u tvrtkama.

S obzirom na to da je davatelj ove privole zainteresiran za sudjelovanje u selekcijskom postupku i Ljetnoj radionici.

**Izjava o davanju privole za obradu osobnih podataka**

Imajući u vidu sve navedeno u Uvodu gore, dobrovoljno i bez ikakvih primjedbi, dajem privolu na obradu osobnih podataka u svrhu sudjelovanja u Ljetnoj radionici te eventualnih dodatnih natječaja i studentskih praksi za koje ETK smatra da sam kvalificiran(a).

Kategorije osobnih podataka koje će (u skladu sa svime gore navedenim) obrađivati radnici ETK i vanjski stručnjaci angažirani od strane ETK koji provode selekcijski postupak odnose se na:

1. kontakt i osobne podatke (prezime i ime, adresa stanovanja, broj mobitela, adresa elektroničke pošte, račun(i) za izravno dopisivanje, spol, datum rođenja, nacionalnost, OIB);
2. podatke o kompetencijama (akademsko obrazovanje, radno iskustvo, poznavanje određenih tehnologija i rješenja, organizacijske vještine, rad u timu, poznavanje stranih jezika); te
3. osobnu fotografiju (ako se priloži uz CV).

**Povlačenje privole**

Prihvaćanjem ove privole imam pravo u svakom trenutku u cijelosti ili djelomično povući ovu privolu. Povlačenje privole ne utječe na zakonitost obrade na temelju privole prije njezina povlačenja. Povlačenje privole može se obaviti jednostavnim davanjem izjave o povlačenju neposredno ETK Službeniku za zaštitu osobnih podatka ili dostavom putem elektronske pošte: sluzbenik.za.zastitu.osobnih.podataka@ericsson.com.

**Zajamčena prava**

U odnosu na gore opisanu obradu osobnih podataka davatelj ove privole ujedno ima sljedeća prava: pravo na pristup informacijama, pravo na prigovor ETK-u, pravo na ispravak, pravo na brisanje („pravo na zaborav“), pravo na ograničenje obrade, pravo na prenosivost podataka, pravo na podnošenje prigovora Agenciji za zaštitu osobnih podataka (dalje u tekstu: „**AZOP**“) te pravo da se na njega ne odnosi odluka koja se temelji isključivo na automatiziranoj obradi, uključujući izradu profila, koja proizvodi pravne učinke koji se na njega odnose ili na sličan način značajno na njega utječu.

**Ostale informacije**

Za obavljanje nadzora nad obradom osobnih podataka u Republici Hrvatskoj nadležan je AZOP.

Gore opisana obrada osobnih podataka uključuje i izradu profila.

Osobni podaci će biti pohranjeni u skladu sa zakonom u razdoblju do pet godina od trenutka sakupljanja.

Datum: \_\_\_\_\_\_\_\_\_\_\_\_\_\_\_\_\_\_\_\_

Mjesto: \_\_\_\_\_\_\_\_\_\_\_\_\_\_\_\_\_\_\_\_

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_